එසේ නම් ගිම්හාන ඍතුවේ මියගිය පුද්ගලයාගේ සිරුර සරත් ඍතුව අවසානයේ දී නැතහොත් ශීත ඍතුව ආරම්භයේ දී මෙහි පැමිණියේ කෙසේද? ඒ අනුව මෙය ඝාතනයක් වීමට තිබෙන ඉඩකඩ ඉතාමත් වැඩි ය. මෙය තවදුරටත් තීරණය කිරීමට නම් ශරීර කොටස් මෘත ශරීරාගාරය වෙත ගෙන ගොස් සියුම් පරීක්ෂාවකට ලක් කළ යුතු ය. ගිම්හාන ඍතුවේ දී මියගිය පුද්ගලයෙකුගේ ශරීරය වෙත පැමිණෙන සතුන් එය කා දැමීමට ඉඩ තිබේ. එසේම කෘමීන් නරක් වන සිරුර කා දැමිය යුතු ය. එහෙත් මේ සිරුරේ කෘමීන් බරපතළ ලෙස ක්‍රියාකාරී වූ බවක් පෙනෙන්නට නැත. කෘමීන් කා දැමුවේ නම් සිරුරේ පටක කා විනාශ කරනු ඇත. එහෙත් එවැනි ගැටලුවක් මේ සිරුරේ නැත. එසේම වෙනත් සතුන් විසින් කා විනාශ කළ බවට සිතිය හැකි ලකුණු ද කිසිවක් දක්නට නැත. ඒ අනුව මේ සිරුර මෙහි පැමිණීමට පෙර සතුන්ට ළඟා විය නොහැකි තැනක තිබුණා විය යුතු ය. එනම් සිරුර නරක්වීමට ලක්වන අවස්ථාවේ මෙහි තිබී නැත. එය මෙම ස්ථානයට පැමිණ තිබෙන්නේ අස්ථි හා පටක අර්ධ වශයෙන් හෝ සම්පූර්ණයෙන් ම වියළී ගිය පසුව ය. ඒ අනුව එක් වරම ඇතිවන සිතුවිල්ල නම් මෙය නිවසක කාමරයක තිබී පසුව ගෙනත් දමා ඇති බව ය.
මියගිය පුද්ගලයෙකුගේ ශරීරය වෙත පැමිණෙන සතුන් එයට කුමක් කිරීමට ඉඩ තිබේද?
කා දැමීමට